Մերի Թոֆթ

**Մերի Թոֆթ** (ծննդյան անունը՝ **Դենյեր**; ), նաև գրվում է որպես **Թոֆթս**, անգլուհի Սուրեյի Գոդալմինգ քաղաքից։ 1726 թվականին նա մեծ սկանդալ է առաջացրել՝ համոզելով բժիշկներին, որ նապաստակներ է ծնել։

1726 թվականին Թոֆթը հղիացել է, սակայն նրա հղիությունն ավարտվել է վիժումով։ Կենդանիների մասեր ծննդաբերելու Թոֆթի պնդումը գրավել է տեղացի վիրաբույժ Ջոն Հովարդի ուշադրությունը, ով սկսել է հետաքննել գործը։ Հովարդը հայտնաբերել է ոչ թե երեխայի սաղմ, այլ կենդանու մասեր, որոնց մասին նա հայտնել է մի շարք հայտնի բժիշկների։ Նրանք, իրենց հերթին, դիմել են Գեորգ I թագավորի արքունի վիրաբույժ Նաթանիել Սեն-Անդրեին։ Ապացույցներն ուսումնասիրելուց հետո Սեն-Անդրեն որոշել է, որ Թոֆթը ճշմարտությունն է ասում։ Թագավորի կողմից Թոֆթի մոտ ուղարկված մեկ այլ վիրաբույժ՝ Կիրիակուս Ահլերսը, կասկածանքով է վերաբերվել նրա եզրակացություններին։ Արդեն որոշակի ճանաչում ձեռք բերելուց հետո Թոֆթին տարել են Լոնդոն, որտեղ նրան ուշադիր հետազոտել են և մշտական ​​հսկողություն սահմանել։ Երբ պարզ է դարձել, որ նա այլևս չի կարող նապաստակ ծնել, կինը խոստովանել է խաբեությունը, որի համար նրան ձերբակալել են խարդախության մեղադրանքով։

Հետագա ծաղրի ալիքը խուճապ է առաջացրել բժշկական համայնքում և վնասել մի քանի հայտնի վիրաբույժների հեղինակությանը։ Թոֆթի դեպքը բազմիցս ծաղրի է ենթարկվել, մասնավորապես՝ Ուիլյամ Հոգարթի կողմից, ով հայտնի էր բժիշկների միամիտ լինելու իր քննադատությամբ։ Թոֆթն ի վերջո ազատ է արձակվել առանց մեղադրանքի և վերադարձել տուն։ Սակայն սկանդալը մարդկանց մոտ կասկածներ է առաջացրել բժիշկների հանդեպ և հանգեցրել բժշկության նկատմամբ երկարատև անվստահության:

## Նկարագրություն
Մարդիկ առաջին անգամ պատմության մասին լսել են 1726 թվականի հոկտեմբերի վերջին, երբ լուրերը սկսել են տարածվել Լոնդոնում։ Հոդվածը հրապարակվել է «Միստի շաբաթաթերթում» 1726 թվականի նոյեմբերի 19-ին․Մերի Թոֆթը մոտ 24 կամ 25 տարեկան էր։ Նա 1703 թվականին՝ մկրտության ժամանակ վերցրել է Մերի Դենյեր անունը, իսկ ավելի ուշ՝ 1720 թվականին, ամուսնացել է Ջոշուա Թոֆթ անունով ենթավարպետ կտորագործի հետ։ Նրանք ունեցել են երեք երեխա՝ Մերին, Աննան և Ջեյմսը։ Որպես 18-րդ դարի Անգլիայում ապրող աղքատ կին, նա շարունակել է աշխատել դաշտերում նույնիսկ 1726 թվականին՝ հղիության ընթացքում։ Հղիության սկզբում նա ուժեղ ցավեր է ունեցել, իսկ օգոստոսին մսի կտորներ է վիժել, այդ թվում՝ մեկը, ըստ որոշ տեղեկությունների, «իր թևի չափ» է եղել։ Սա, հնարավոր է, տեղի է ունեցել ընկերքի հետ կապված խնդիրների պատճառով, որոնք սաղմի աճի դադարեցման և հյուսվածքի դուրս գալու պատճառ են դարձել։ Սեպտեմբերի 27-ին Մերի Թոֆթը սկսել է ծննդաբերել, և նրա հարևանուհին եկել է օգնության: Հարևանը պնդել է, որ տեսել է, թե ինչպես է Թոֆթը կենդանիների մասեր ծննդաբերել, որոնք հետո ցույց են տվել ուրիշներին, այդ թվում՝ Մերիի մորը և նրա սկեսուրին՝ Անն Թոֆթին: Չնայած Աննը պաշտոնապես գրանցված չի եղել որպես մանկաբարձուհի, որոշ աղբյուրներում նա այդպես է նշվել, քանի որ ունեցել է 12 երեխա և, հավանաբար, օգնել է նաև տեղացի կանանց ծննդաբերել: Նա կենդանիների մասերն ուղարկել է Ջոն Հովարդին՝ Գիլդֆորդում հայտնի ծննդաբերության մասնագետի, որն ուներ 30 տարվա փորձ։

Սկզբում Ջոն Հովարդը չի հավատացել, որ Մերի Թոֆթը կենդանիների մասեր է ծննդաբերում։ Սակայն հաջորդ օրը նա այնուամենայնիվ որոշել է այցելել Մերիին։ Անն Թոֆթը նրան ցույց է տվել նախորդ գիշեր ծննդաբերած մարմնի մասեր, բայց երբ բժիշկը զննել է Մերիին, չի կարողացել որևէ անսովոր բան հայտնաբերել։ Հետագայում Մերին կրկին սկսել է ծննդաբերել և, կարծես, ավելի շատ կենդանիների մասեր վիժել, ուստի Հովարդը վերադարձել է՝ դեպքն ավելի մանրամասն ուսումնասիրելու համար։ Նոյեմբերի 9-ի սահմաններում հաղորդվել է, որ Ջոն Հովարդի օգնությամբ Մերի Թոֆթը ծննդաբերել է կարմրագույն կատվի երեք ոտք և մեկ նապաստակի ոտք։ Օրգանները կատվի են նման եղել, իսկ ողնաշարի մասերը՝ օձաձկան։ Ոմանք կարծում էին, որ կատվի մասերը Մերիի երևակայության արդյունքն են՝ ոգեշնչված իր կողքին քնող ընտանի կատվից։ Դրանից հետո նա կրկին հիվանդացել է և, կարծես, հաջորդ մի քանի օրերի ընթացքում ավելի շատ նապաստակի մասեր  ծնել։

Երբ պատմությունը ուշադրություն է գրավել, նոյեմբերի 4-ին Գեորգ I թագավորի արքունիքից Հենրի Դեյվենանտը եկել է այցելության՝ տեսնելու, թե ինչ է կատարվում։ Նա ուսումնասիրել է Ջոն Հովարդի հավաքած կենդանիների մասերը և վերադարձել Լոնդոն՝ ակնհայտորեն համոզված լինելով, որ դրանք իրական են։ Այնուհետև Հովարդը Մերի Թոֆթին տեղափոխել է Գիլդֆորդ և ասել, որ պատրաստ է ծնունդ ընդունել բոլոր նրանց առջև, ովքեր չեն հավատա նրան։

Հովարդի կողմից Դավենանտին ուղարկված նամակներից մի քանիսը՝ գործերի ընթացքի մասին նրան տեղեկացնելու համար, հայտնվել են Նաթանիել Սեն-Անդրեի՝ շվեյցարացի վիրաբույժի ձեռքի տակ, որը 1723 թվականից ի վեր ծառայել է թագավորական տանը։ Սեն-Անդրեը հետագայում մանրամասն նկարագրել է այս նամակներից մեկի բովանդակությունը իր «Ճագարների արտասովոր ծննդի համառոտ պատմություն» (1727) գրքույկում․

## Ծանոթագրություններ
**Հղումներ****Գրականության ցանկ**
*
*
*
*
*
*
*
*
*
*
*
*
*
*
*
*
*
*

## Հետագա ընթերցանություն

*
*
*
*
*
*
*
*
*
*
*
*
*

Կատեգորիա:1700-ականների ծնունդներ
Կատեգորիա:1701 ծնունդներ
Կատեգորիա:18-րդ դարի անգլիացիներ
Կատեգորիա:18-րդ դարի բրիտանացիներ
Կատեգորիա:Անգլիացի կանայք
Կատեգորիա:Բժշկության պատմություն
Կատեգորիա:Գիտական խաբեություններ
Կատեգորիա:Ժողովրդական բանահյուսություն
Կատեգորիա:Խարդախներ
Կատեգորիա:Հղիություն
Կատեգորիա:Սկանդալներ
Կատեգորիա:Քաղաքային լեգենդներ